CELEX: 32004R2095
Language: fi
Date: 2004-12-08 00:00:00
Title: Komission asetus (EY) N:o 2095/2004, annettu 8 päivänä joulukuuta 2004, eräiden voilaatujen vientitukia koskevan pysyvän tarjouskilpailun avaamisesta annetun asetuksen (EY) N:o 581/2004 ja rasvattoman maitojauheen vientitukia koskevan pysyvän tarjouskilpailun avaamisesta annetun asetuksen (EY) N:o 582/2004 muuttamisesta

9.12.2004   
            
            
               FI
            
            
               Euroopan unionin virallinen lehti
            
            
               L 362/14
            
         
      KOMISSION ASETUS (EY) N:o 2095/2004,
   annettu 8 päivänä joulukuuta 2004,
   eräiden voilaatujen vientitukia koskevan pysyvän tarjouskilpailun avaamisesta annetun asetuksen (EY) N:o 581/2004 ja rasvattoman maitojauheen vientitukia koskevan pysyvän tarjouskilpailun avaamisesta annetun asetuksen (EY) N:o 582/2004 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 31 artiklan 3 kohdan b alakohdan ja 14 kohdan,
   sekä katsoo seuraavaa:
   
               (1)
            
            
               Komission asetuksen (EY) N:o 581/2004 (2) 1 artiklan 1 kohdan ja komission asetuksen (EY) N:o 582/2004 (3) 1 artiklan 1 kohdan mukaan tietyt määräpaikat on jätetty vientituen ulkopuolelle. Tšekin, Viron, Kyproksen, Unkarin, Latvian, Liettuan, Maltan, Puolan, Slovenian ja Slovakian liityttyä Euroopan unioniin viittaukset kyseisiin maihin olisi poistettava.
            
         
               (2)
            
            
               Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehdyn Eurooppa-sopimuksen lisäpöytäkirjassa Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi (4) määrätään, että Bulgaria avaa uuden tariffikiintiön yhteisöstä peräisin olevan maitojauheen tuontia varten. Oikeus kyseiseen kiintiöön on rajoitettu tuotteisiin, jotka eivät saa minkäänlaista vientitukea. Keinottelun välttämiseksi ja sen varmistamiseksi, että ennen eräiden maitotuotteiden vientitukia koskevasta tarjouskilpailusta 26 päivänä maaliskuuta 2004 annetun komission asetuksen (EY) N:o 580/2004 (5) 8 artiklan 1 kohdan d alakohdassa tarkoitetun vientitodistusten voimassaoloajan päättymistä todennäköisesti voimaan tulevaa myönnytystä noudatetaan, Bulgaria olisi poistettava kyseisessä asetuksessa säädetyn, rasvatonta maitojauhetta koskevan pysyvän tarjouskilpailun mukaiseen vientitukeen oikeutettujen määräpaikkojen luettelosta.
            
         
               (3)
            
            
               Sen vuoksi asetukset (EY) N:o 581/2004 ja (EY) N:o 582/2004 olisi muutettava.
            
         
               (4)
            
            
               Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 581/2004 1 artiklan 1 kohta seuraavasti:
   
      ”1.   Avataan pysyvä tarjouskilpailu seuraavien komission asetuksen (ETY) N:o 3846/87 (6) liitteessä I olevassa 9 jaksossa tarkoitettujen voilaatujen vientituen määrittämiseksi:
      
                  a)
               
               
                  tuotekoodeihin ex ex 0405 10 19 9500 ja ex ex 0405 10 19 9700 kuuluva luonnollinen voi nettopainoltaan vähintään 20 kilogramman paloina; ja
               
            
                  b)
               
               
                  tuotekoodiin ex ex 0405 90 10 9000 kuuluva voiöljy nettopainoltaan vähintään 190 kilogramman astioissa.
               
            Ensimmäisessä alakohdassa tarkoitetut tuotteet on tarkoitettu vietäviksi seuraaviin määräpaikkoihin:
      
                  —
               
               
                  Venäjä (määräpaikkakoodi 075),
               
            
                  —
               
               
                  kaikki muut määräpaikat, ei kuitenkaan Andorra, Gibraltar, Amerikan yhdysvallat ja Vatikaanivaltio.”.
               
            
   2 artikla
   Korvataan asetuksen (EY) N:o 582/2004 1 artiklan 1 kohta seuraavasti:
   
      ”1.   Avataan pysyvä tarjouskilpailu nettopainoltaan vähintään 25 kilogramman säkeissä olevan ja enintään 0,5 painoprosenttia lisättyä muuta kuin maitoa sisältävää ainetta sisältävän tuotekoodiin ex ex 0402 10 19 9000 kuuluvan, komission asetuksen (ETY) N:o 3846/87 (7) liitteessä I olevassa 9 jaksossa tarkoitetun rasvattoman maitojauheen vientituen määrittämiseksi vientiä varten kaikkiin määräpaikkoihin, ei kuitenkaan Andorraan, Bulgariaan, Gibraltariin, Amerikan yhdysvaltoihin ja Vatikaanivaltioon.”.
   
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä joulukuuta 2004.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 160, 26.6.1999, s. 48. Asetus sellaisena kuin se on viimeksi muutettuna komission asetuksella (EY) N:o 186/2004 (EUVL L 29, 3.2.2004, s. 6).
   
      (2)  EUVL L 90, 27.3.2004, s. 64. Asetus sellaisena kuin se on muutettuna asetuksella (EY) N:o 810/2004 (EUVL L 149, 30.4.2004, s. 138).
   
      (3)  EUVL L 90, 27.3.2004, s. 67. Asetus sellaisena kuin se on muutettuna asetuksella (EY) N:o 810/2004.
   
      (4)  Ei vielä julkaistu virallisessa lehdessä.
   
      (5)  EUVL L 90, 27.3.2004, s. 58.
   
      (6)  EYVL L 366, 24.12.1987, s. 1.
   
      (7)  EYVL L 366, 24.12.1987, s. 1.